CELEX: 62009TN0163
Language: el
Date: 2009-04-16 00:00:00
Title: Υπόθεση T-163/09: Προσφυγή της 16ης Απριλίου 2009 — Yvon Martinet κατά Επιτροπής

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/56
            
         Προσφυγή της 16ης Απριλίου 2009 — Yvon Martinet κατά Επιτροπής
   (Υπόθεση T-163/09)
   2009/C 141/113
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Yvon Martinet (Παρίσι, Γαλλία) (εκπρόσωπος: J.-L. Fourgoux, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση περί απορρίψεως της υποψηφιότητας του Y. Martinet για τη θέση αναπληρωματικού μέλους του συμβουλίου προσφυγών του Ευρωπαϊκού Οργανισμού Χημικών Προϊόντων·
            
         
               —
            
            
               να υποχρεώσει την καθής (Ευρωπαϊκή Επιτροπή, Γενική Διεύθυνση επιχειρήσεων και βιομηχανίας, επιτροπή προεπιλογής του συμβουλίου προσφυγών του Ευρωπαϊκού Οργανισμού Χημικών Προϊόντων) να εξετάσει πραγματικά και επί της ουσίας τον φάκελο υποψηφιότητας του Y. Martinet, σε αποκατάσταση της ζημίας που υπέστη ο προσφεύγων λόγω της απώλειας της δυνατότητας να επιλεγεί για την οικεία θέση·
            
         
               —
            
            
               εν πάση περιπτώσει, να καταδικάσει την καθής (Ευρωπαϊκή Επιτροπή, Γενική Διεύθυνση επιχειρήσεων και βιομηχανίας, επιτροπή προεπιλογής του συμβουλίου προσφυγών του Ευρωπαϊκού Οργανισμού Χημικών Προϊόντων) στο σύνολο των εξόδων.
            
         
      Λόγοι ακυρώσεως και κύρια επιχειρήματα
   
   Ο προσφεύγων ζητεί την ακύρωση της αποφάσεως της Επιτροπής περί απορρίψεως της υποψηφιότητάς του για τη θέση αναπληρωματικού μέλους του συμβουλίου προσφυγών του Ευρωπαϊκού Οργανισμού Χημικών Προϊόντων (ΕΟΧΠ), για τον λόγο ότι η υποψηφιότητά του δεν ελήφθη υπόψη, καθόσον δεν παρελήφθη από την αρμόδια για τη διαδικασία επιλογής υπηρεσία, λόγω του ότι η αίτηση στάλθηκε στον Αντιπρόεδρο της Επιτροπής, G. Verheugen, σε διαφορετική διεύθυνση από την ακριβή διεύθυνση που αναγράφεται στην πρόσκληση προς εκδήλωση ενδιαφέροντος, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης, C 2008, 41 A, σ. 8.
   Προς στήριξη της προσφυγής του, ο προσφεύγων προβάλλει, όσον αφορά το αίτημα ακυρώσεως, τους εξής λόγους:
   
               —
            
            
               η προσβαλλόμενη απόφαση ενέχει παράβαση της υποχρεώσεως αιτιολογήσεως, η οποία συνιστά υποχρεωτικώς τηρούμενο ουσιώδη τύπο·
            
         
               —
            
            
               η προσβαλλόμενη απόφαση δεν στηρίζεται σε ακριβή πραγματικά περιστατικά, καθόσον η αίτηση υποψηφιότητας στάλθηκε στη διεύθυνση που αναγραφόταν στην πρόσκληση προς υποβολή υποψηφιοτήτων·
            
         
               —
            
            
               παραβίαση της αρχής της χρηστής διοικήσεως και της αρχής των ίσων ευκαιριών μεταξύ των υποψηφίων, καθόσον δεν εξετάσθηκε η υποψηφιότητα του προσφεύγοντος.